สวัสดีค่ะ คือกินยาคุมฉุกเฉินไปวันที่17กันยา แล้วหลังจาก5วันก็มีเลือดออกมาเยอะมากอยู่5วันค่ะ แล้วรอบเดือนปกติจะต้องมาวันที่4ตุลา แต่วันนี้วันที่6ตุลามีเลือดออกมาเล็กน้อยค่ะสีน้ำตาลเข้ม แต่ไม่ไหลต่อมันออกนิดเดียวมันคืออะไรหรอคะ กลัวว่าจะท้องค่ะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นหลังการใช้ยาไปประมาณ 1-2 สัปดาห์อาจจะมีเลือดออกผิดปกติทางช่องคลอดจากผลข้างเคียงยาได้ ไม่ได้เป็นภาวะที่บ่งบอกว่าตั้งครรภ์หรือไม่ จะต้องสังเกตรอบเดือนของตนเองด้วยว่ามาตามรอบตามปกติถ้าถึงรอบเดือนแล้ว มีเลือดออกมาเล้กน้อย ดูไม่เหมือนเลือดประจำเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่เลือดประจำเดือนก็ไม่มาตามปกติ หรือไม่แน่ใจว่าเลือดตอนนี้เป็นเลือดประจำเดือนหรือไม่ ควรไปพบแพทย์เพื่อตรวจเพิ่มเติม